**Vážení stravníci!**

Školská jedáleň pri Obchodnej akadémii Šurany začne s prípravou stravy

V školskom roku 2019/20 od 4**.septembra 2019.**Strava sa bude vydávať v čase**od 11,25 do 13,30 hod.**

Zapísať sa na stravu musíte formou prihlášky, ktorú si môžete stiahnuť na stránke OA Šurany ([www.oasurany.sk](http://www.oasurany.sk/)) ,tiež bude k dispozícii vo vestibule budovy školy alebo v školskej jedálni už od 25.6.2019. Na prihláške sú uvedené všetky potrebné údaje.

**Na stravovanie bude prihlásený každý stravník až po predložení dokladu o zaplatení**.

Stravníci ktorí už majú vlastnú web. stránku sa môžu prihlásiť sami ,zároveň sa im zobrazí suma na úhradu.

Poštovú poukážku si môžete vyzdvihnúť na rovnakom mieste ako prihlášku. V prípade platieb cez bankový účet postupujte podľa pokynov na prihláške.

Prihlasovať a platiť stravné môžete už v auguste (od 15teho augusta bude v kancelárii školskej jedálne k dispozícii vedúca jedálne)

**Naša jedáleň funguje ako webová jedáleň,**

to znamená, že každý stravník  si musí zakúpiť čipovú kartu( 3,30 €),ktorou sa bude identifikovať pri obede, zároveň získa prístup na vlastnú webovú stránku, kde sa môže vyhlasovať a prihlasovať na stravu, sledovať svoje platby, odber stravy, kontaktovať vedúcu školskej jedálne cez email a iné. Čip má neobmedzenú platnosť, ak ho stratíte, musíte si zakúpiť nový.

Podrobný návod na používanie  webovej jedálne nájdete na  [www.oasurany.sk](http://www.oasurany.sk/) v sekcii školská jedáleň.

Ak chcete ukončiť stravovanie, musíte odovzdať odhlášku zo stravovania , kde požiadate o vrátenie preplatku na váš účet( na stiahnutie na www.oasurany.sk)